Diari Oficial de la Generalitat Valenciana


Sumari del DOGV 9980, del 11-11-2024 (2024/11310)

RESOLUCIÓ de 6 de novembre de 2024, de la Direcció General d’Interior, per la qual es publica la llista provisional de persones admeses i excloses per a la prova avaluadora del personal del Servici Específic d'Admissió a efectuar el mes de desembre de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9980

Data del DOGV
:   11-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11918

CVE
:   IQHQ-B-8938-68558

Data del document
:   06-11-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * formació professional contínua

La Direcció General d'Interior és, segons es deriva de l'article 12 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, l'òrgan administratiu encarregat de l'organització i gestió de la convocatòria de la prova avaluadora del personal del Servici Específic d'Admissió.

En este marc, l'apartat 5 de la Resolució de 10 de setembre de 2024, de la Secretaria Autonòmica de Seguretat i Emergències, per la qual s'aproven les bases generals i la convocatòria de la prova avaluadora per a l'acreditació del personal del Servici Específic d'Admissió a efectuar l'últim trimestre de 2024 (DOGV 9942, de 23 de setembre), preveu que, una vegada acabat el termini de presentació de sol·licituds, este departament procedirà a publicar en el *Diari Oficial de la Generalitat Valenciana*  i en els taulers d'anuncis corresponents la resolució que aprove la llista provisional d'admesos i exclosos per a la realització d'aquella. En este sentit, per als exclosos es procedirà a indicar la causa o motiu de l'exclusió.

En conseqüència, la present resolució, una vegada transcorregut el termini establit per a la presentació de les sol·licituds i documentació annexa, té per finalitat continuar el procediment iniciat seguint els terminis i tràmits marcats en la mencionada Resolució de 10 de setembre.

Per tot això, i d'acord amb l'article 5 esmentat, en relació amb l'article 12 del Decret 134/2023, de 10 d'agost, i l'article 8 de la Llei 40/2015, d'1 d'octubre, de règim jurídic del sector públic,

RESOLC

*Primer*

Publicar, a proposta de la comissió avaluadora a la qual es referix l'article 6 de la Resolució de 10 de setembre de 2024, la llista provisional d'admesos (annex I d'esta resolució) i la llista provisional d'exclosos (annex II) per a la prova avaluadora per a l'acreditació del personal del Servici Específic d'Admissió a realitzar el mes de desembre de 2024.

*Segon*

La prova avaluadora s'efectuarà el dia 19 de desembre de 2024 en convocatòria única a realitzar a les ciutats d'Alacant, Castelló de la Plana i València. El lloc i l'hora s'indicaran en la resolució per la qual s'aprove la llista definitiva d'admesos i exclosos per a esta prova.

*Tercer*

Els aspirants exclosos podran aportar, en el termini de deu dies hàbils a comptar de l’endemà de la publicació d'esta resolució en el *Diari Oficial de la Generalitat Valenciana*, la documentació que els falte o esmenar els defectes advertits.

En concret, els aspirants que n'hagen sigut exclosos per presentar una titulació acadèmica que no es corresponga amb l’exigida formalment en la resolució de convocatòria, hauran d'aportar, si és el cas, fotocòpia del títol acadèmic o resguard d'este, o bé, en el supòsit que siga procedent, l'homologació per òrgan competent.

  

València, 6 de novembre de 2024

Vicente Huet Ballester

Director general d'Interior

Esta disposició conté annexos. Consulteu-ne la versió en PDF.